**Dječji vrtić Palčić Tovarnik**

**Hrvatskih dragovoljaca 5**

**32249 Tovarnik**

KLASA: 112-03/20-02/01

URBROJ:2188/12-JT-1-05-20-2

Na temelju članka 37. Zakona o predškolskom odgoju i obrazovanju (Narodne novine broj 10/1997, 107/2007 , 94/2013 i 98/2019), članka 42. Statuta Dječjeg vrtića Palčić Tovarnik (KLASA: 012-03/20-01/1, URBROJ: 2188/12-JT-1-05-20-1), članka 15. Pravilnika o unutarnjem ustrojstvu i načinu rada Dječjeg vrtića Palčić Tovarnik (KLASA:601-02/20-02/01, URBROJ: 2188/12-JT-1-05-20-2) i Odluke Upravnog vijeća Dječjeg vrtića Palčić Tovarnik ( KLASA: 601-05/20-01/19, URBROJ: 2188/12-JT-1-05-20-35) od 15. 10. 2020., Upravno vijeće Dječjeg vrtića Palčić Tovarnik, Tovarnik, Hrvatskih dragovoljaca 5, raspisuje 30.10.2020. god.

**NATJEČAJ**

**za izbor i imenovanje ravnatelja/ice Dječjeg vrtića Palčić Tovarnik**

Za ravnatelja/icu može biti imenovana osoba koja osim općih uvjeta za zasnivanje radnog odnosa ispunjava:

- uvjete za odgojitelja ili stručnog suradnika prema odredbama Zakona o predškolskom odgoju i obrazovanju

- ima najmanje 5 godina radnog staža u djelatnosti predškolskog odgoja, sukladno čl. 24. i čl. 25. Zakona o predškolskom odgoju i obrazovanju (Narodne novine broj 10/1997, 107/2007 , 94/2013 i 98/2019) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN br. 133/97)

Ravnatelj se imenuje na četiri godine, a poslovi se obavljaju u punom radnom vremenu.

Rok za podnošenje prijava je 8 dana od dana objave natječaja.

Uz zamolbu (vlastoručno potpisanu) je potrebno priložiti:

- životopis

- dokaz o državljanstvu

- dokaz o stručnoj spremi (diploma)

- dokaz o položenom stručnom ispitu

- uvjerenje o nekažnjavanju, odnosno ne vođenju prekršajnog postupka (ne starije od 6 mjeseci):

a) uvjerenje nadležnog Općinskog suda da se protiv kandidata ne vodi kazneni postupak

b) uvjerenje nadležnog Prekršajnog suda da se protiv kandidata ne vodi prekršajni postupak

c)potvrdu Centra za socijalnu skrb (prema mjestu stanovanja) da kandidatu nisu izrečene zaštitne mjere sukladno članku 25. Zakona o predškolskom odgoju i obrazovanju (Narodne novine broj 10/1997, 107/2007 , 94/2013 i 98/2019)

- dokaz o zdravstvenoj sposobnosti – izabrani kandidat će priložiti prije potpisivanja ugovora o radu

- elektronički zapis o radno pravnom statusu (ispis iz evidencije HZMO-a) – ne starije od dana objave natječaja

- plan rada i strategija upravljanja Dječjim vrtićem u narednom mandatnom razdoblju

- vlastoručno potpisanu izjavu o davanju suglasnosti za obradu osobnih podataka („suglasan/suglasna sam da se moji osobni podaci o imenu i prezimenu objavljuju na web stranici Općine Tovarnik ([www.opcina-tovarnik.hr](http://www.opcina-tovarnik.hr)) za vrijeme provođenja natječajnog postupka

Osim zamolbe i životopisa natječajna dokumentacija može biti u izvorniku ili u neovjerenoj preslici.

Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. f Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003 i 148/2013), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013 i 152/2014), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Za radna mjesta ravnopravno se mogu javiti osobe oba spola.

Upravno vijeće Dječjeg vrtića Palčić Tovarnik zadržava pravo poništavanja i ponovnog objavljivanja natječaja.

Prijavom na natječaj kandidati su izričito suglasni da Dječji vrtić Palčić Tovarnik može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).

Zakašnjele prijave kao i prijave s nepotpunom dokumentacijom neće se razmatrati.

Kandidati će biti pozvani na informativni razgovor.

Kandidati će biti obaviješteni o rezultatima natječaja u roku od 45 dana od isteka roka za podnošenje prijava.

Prijave s potrebnim dokazima o ispunjavanju uvjeta poslati preporučenom poštom na adresu:

**Dječji vrtić Palčić Tovarnik, Hrvatskih dragovoljaca 5, 32249 Tovarnik** sa naznakom

„ Natječaj za ravnatelja/icu“ – NE OTVARATI

Natječaj će se objaviti na mrežnim stranicama i oglasnoj ploči Hrvatskog zavoda za zapošljavanje, službenoj mrežnoj stranici Općine Tovarnik ([www.opcina-tovarnik.hr](http://www.opcina-tovarnik.hr)) , na oglasnoj ploči Dječjeg vrtića, te mrežnim stranicama Narodnih novina.

Predsjednica Upravnog vijeća

Elizabeta Širić, dipl. iur.